Apr 25,2017
పతంజలి ఆమ్ల జూస్‌పై అభ్యంతరాలు
న్యూఢిల్లీ: పతంజలి ఆమ్ల జ్యూస్‌పై కోల్‌కతా లాబోరేటరీ అభ్యంతరం వ్యక్తం చేయడంతో ఆ సంస్థ ఇబ్బందుల్లో పడింది. ఈ అభ్యంతరాల నేపథ్యంలో భారత రిటైలింగ్‌ వేదికపై ఆమ్ల జ్యూస్‌ అమ్మకాలను సస్పెండ్‌ చేస్తూ 'క్యాంటీన్‌ స్టోర్‌ డిపార్టుమెంట్‌' (సీఎస్‌డీ) నిర్ణయం తీసుకుంది. ఈ మేరకు దేశవ్యాప్తంగా ఉన్న అన్ని స్టోర్‌లకు ఆదేశాలు జారీ చేసింది. గతంలో ఇదే లాబోరేటరీ నెస్లే మ్యాగీ న్యూడల్స్‌ విషయంలో అభ్యంతరం చెప్పిన సంగతి తెలిసిందే. పతంజలి ఉత్పత్తుల విషయంలో అభ్యంతరాలు వ్యక్తం కావడం ఇదేం తొలిసారి కాదు. గతంలో లైసెన్సు లేకుండా నూడుల్స్‌, పాస్తా లాంటి ఉత్పత్తులు విక్రయించడం, ప్రొడక్ట్స్‌ల విషయంలో కస్టమర్స్‌ను తప్పుదారి పట్టించే విధంగా అడ్వర్ట్‌జ్‌మెంట్‌లు ఉండడం లాంటి పలు ఆరోపణలు పతంజలి ఇప్పటికే ఎదుర్కొంటున్న సంగతి తెలిసిందే.
మీ స్నేహితులకు రికమెండ్ చెయ్యండి